Onsdag morgen henholdsvis kl. 9.10 og 9.25 blev to mænd anholdt af Nordjyllands Politi i Hjørring. Politiet sigter de to mænd for medvirken til røveri. Ved grundlovsforhøret i eftermiddag, blev de to mænd varetægtsfængslet i fire uger, til 29.12.10 Grundlovsforhøret foregik for lukkede døre. Det oplyser vicepolitikommissær Peter Skovbak hos Nordjyllands Politi i Hjørring til TV2/NORD. - De sigtes for medvirken til røveri sammen med en 19-årig, der allerede er varetægtsfængslet, fortæller vicepolitikommissær Peter Skovbak, Nordjyllands Politi i Hjørring. Den 19-årige som blev anholdt under røveriet i Skovsgård, har været varetægtsfængslet siden d. 20.11. Han har erkendt tre røverier i november måned: mod Fakta i Brovst d. 14., mod Q8 i Fjerritslev d. 16. og LokalBrugsen i Skovsgård d. 19.

Opsummering:
To mænd fik fire ugers varetægtsfængsling ved et grundlovsforhør onsdag eftermiddag. De sigtes for medvirken til røveri. En 19-årig ung mand har allerede erkendt tre røverier i Himmerland.